צעירה מבטיחה

צעירה מבטיחה (באנגלית: Promising Young Woman) הוא סרט מתח-קומי שחור משנת 2020, שנכתב ובוים על ידי השחקנית והיוצרת אמרלד פנל בהופעת בכורתה כבמאית. בסרט מככבת קארי מאליגן כאישה צעירה המבקשת לנקום את מות חברתה הטובה ביותר, לאחר שהייתה קורבן לאונס. בסרט מככבים גם בו ברנהם, אליסון ברי, קלנסי בראון, ג'ניפר קולידג', לברן קוקס וקוני בריטון.

הסרט עלה לאקרנים בבכורה עולמית במהלך פסטיבל סאנדנס ב-25 בינואר 2020, והופץ בבתי הקולנוע בארצות הברית ב-25 בדצמבר 2020. הסרט זכה לביקורות חיוביות מצד המבקרים, עם שבחים על התסריט, הבימוי וביצועיה של מאליגן, והיה מועמד בחמש מועמדויות בטקס פרסי אוסקר ה-93, כולל לסרט הטוב ביותר, הבמאי הטוב ביותר והשחקנית הטובה ביותר (מאליגן), וזכה בקטגוריית התסריט המקורי הטוב ביותר. בנוסף, הסרט היה מועמד בארבע מועמדויות בטקס פרסי גלובוס הזהב ה-78 ובשש מועמדויות בטקס פרסי האקדמיה הבריטית לקולנוע ה-74, שם זכה בקטגוריית התסריט המקורי הטוב ביותר.

==עלילה==
קאסי תומאס, צעירה בת 30 שנשרה מבית הספר לרפואה, גרה עם הוריה. שנים קודם לכן, אנס בן כיתתה, אל מונרו, את חברתה הטובה ביותר, נינה פישר; חרף הגשת הדיווח על האונס, לא התקיימה חקירה מטעם בית הספר או מערכת המשפט. בהווה, לאחר שנינה שמה קץ לחייה, קאסי מעבירה את לילותיה בהתחזות לשיכורה במועדונים, כשהיא מאפשרת לגברים לקחת אותה לבתיהם ואז חושפת את פיכחונה כשהם מנסים לנצל אותה.

קאסי יוצאת לדייט עם בן כיתתה לשעבר מבית הספר לרפואה, ראיין קופר, שמעיר בפניה כי אל מונרו עומד להינשא. לאור העדכון על אל מונרו, קאסי מתחילה לרקום תוכנית נקמה באל ובשאר האנשים שהיו קשורים לאונס של נינה. בתחילה, קאסי נפגשת עם בת כיתה נוספת וחברה לשעבר, מדיסון מקפי, שסירבה להאמין שנינה נאנסה, ומביאה אותה למצב שכרות ולאחר מכן שוכרת גבר שייקח אותה לחדר במלון. כשהיא סובלת מאמנזיה סלקטיבית כתוצאה מהשכרות, מדיסון המבוהלת משאירה לקאסי הודעות קוליות דחופות.

בשלב הבא בתוכניתה, קאסי מפתה את בתה המתבגרת של אליזבת ווקר, הדיקנית של בית הספר לרפואה שפטרה את המקרה של נינה מחוסר ראיות, אמבר, לרכבה על ידי התחזות למאפרת של להקת פופ מפורסמת. מאוחר יותר, קאסי נפגשת עם ווקר בתואנה של חזרה ללימודים, ושואלת אותה על המקרה של נינה. כשווקר מתחילה לתרץ את מעשיה, קאסי חושפת בפניה שנתנה טרמפ לאמבר והותירה אותה לבדה בחדר מעונות עם סטודנטים שיכורים. ווקר, מבוהלת, מתנצלת על חוסר המעש שלה, ובתגובה קאסי מגלה לה שאמבר בטוחה בדיינר הסמוך.

בעקבות תוכניתה, קאסי שוכחת פגישה שקבעה עם ראיין לדייט. באותו לילה, קאסי מפתה גבר לקחת אותה לביתו, אך כשהם יוצאים מהבר השניים נתקלים בראיין, שנפגע מכך ועוזב. בהמשך, קאסי מבקרת את ג'ורדן גרין, עורך דינו של אל, שהטריד את נינה עד שהחליטה לבטל את האשמותיה. קאסי מוצאת את גרין כשהוא אכול חרטה ולאחר שעבר התמוטטות עצבים בעקבות אשמתו וחלקו במותה של נינה, וסולחת לו. לאחר ביקור אצל אמה של נינה, שמעודדת אותה להמשיך הלאה, קאסי זונחת את תוכניות הנקמה שלה, מתנצלת בפני ראיין על התנהגותה והשניים מתאהבים.

מדיסון מחכה לקאסי מחוץ לביתה, נואשת לדעת מה קרה אחרי ארוחת הצהריים שלהם, וזאת האחרונה מרגיעה אותה ששום דבר לא קרה. מדיסון נותנת לקאסי טלפון ישן ובו סרטון האונס של נינה ומזהירה אותה לעולם לא לפנות אליה יותר. בסרטון, נראה ראיין כצופה מהצד באונס. קאסי מתעמתת עם ראיין ומאיימת להפיץ את הסרטון אלא אם כן יגיד לה היכן מתקיימת מסיבת הרווקים של אל. ראיין מסכים לתנאיה ומתחנן לסליחתה, אך זאת מסרבת לסלוח לו.

קאסי מתחזה לחשפנית ומגיעה למסיבת הרווקים של אל. היא מסממת את חבריו של אל, ולוקחת את אל לקומה העליונה, שם היא אוזקת אותו למיטה וחושפת את זהותה האמיתית. כשהיא מתחילה לחרוט את שמה של נינה על בטנו, אל מצליח להשתחרר ולחנוק אותה באמצעות כרית. למחרת בבוקר, ג'ו, אחד מחבריו של אל, מנחם אותו ועוזר לו לשרוף את גופתה של קאסי. הוריה מגישים דו"ח נעדרים והמשטרה מתחילה לחקור את נסיבות היעדרותה. כשהוא מתוחקר על ידי המשטרה, ראיין מספר לחוקרים שקאסי הייתה מוטרדת נפשית אך לא מספר על מסיבת הרווקים של אל.

במהלך חתונתו של אל, ראיין מקבל מספר הודעות מתוזמנות מקאסי, החתומים בשמה ובשם נינה. גרין מקבל מקאסי חבילה שנשלחה מראש ובה סרטון האונס ובקשה להעביר את החומר למשטרה. גייל, מנהלת הדיינר בו קאסי עבדה וידידתה הקרובה, מוצאת שרשרת בצורת חצי-לב עם שמה של קאסי מתחת לקופה; קאסי לבשה את המחצית התואמת עם שמה של נינה כשנרצחה, המשטרה מגלה את שרידיה השרופים ואת השרשרת, ועוצרת את אל ביום חתונתו בגין רציחתה.

==צוות השחקנים==
* קארי מאליגן – קסנדרה "קאסי" תומאס
* בו ברנהם – ראיין קופר
* אליסון ברי – מדיסון מקפי
* קלנסי בראון – סטנלי תומאס, אביה של קאסי.
* ג'ניפר קולידג' – סוזן תומאס, אמה של קאסי.
* לברן קוקס – גייל
* כריס לואוול – אלכסנדר "אל" מונרו
* קוני בריטון – הדיקן אליזבת ווקר
* אדם ברודי – ג'רי
* מקס גרינפילד – ג'ו מקלמור השלישי
* כריסטופר מינץ-פלאס – ניל
* סם ריצ'רדסון – פול
* אלפרד מולינה – ג'ורדן גרין
* מולי שאנון – גברת פישר, אמה של נינה.
* סטיב מונרו – הבלש לינקולן וולר
* אנג'לה זאו – טוד
* פרנסיסקה אסטבז – אמבר
* אוסטין טאלין קרפנטר – אנסטסיה
* אמרלד פנל – מארחת הדרכות וידאו לאיפור שפתיים

==הפקה==
היוצרת-שחקנית אמרלד פנל כתבה לראשונה את הקונספט של הסרט בשנת 2017, ומכרה את התסריט לחברת ההפקה של מרגו רובי, "LuckyChap Entertainment" לאחר שהציגה בפניה את סצנת הפתיחה. בינואר 2019, פורסם כי השחקנית קארי מאליגן תככב בתפקיד הראשי בסרט, שיבוים על ידי פנל. במרץ ובאפריל 2019, דווח על הצטרפותם של בו ברנהם, אליסון ברי, קוני בריטון, אדם ברודי, ג'ניפר קולידג', לברן קוקס, מקס גרינפילד, כריסטופר מינץ-פלאס, סם ריצ'רדסון, מולי שאנון, אנג'לה זאו וקלנסי בראון. צילומי הסרט החלו בלוס אנג'לס ב-26 במרץ 2019, ונמשכו במשך 23 ימים. רוב הצילומים החיצוניים צולמו בקמפוס סאות' בקאל פולי פומונה.

לדבריה של קארי ויטמר מאתר המדיה "The Ringer", עבור צוות השחקנים הגברי של הסרט, צוות ההפקה בחר בכוונה בשחקנים שגילמו בעבר דמויות הידועות כטובות או מושלמות, על מנת לחזק את התמה לפיה טורפים מיניים יכולים להיות כל אחד, גם אלו המסתתרים תחת מעטה נחמדות ושרמנטיות.

במהלך הפקת הסרט, פנל יצרה "לוחות מצב רוח" כדי להמחיש לצוות ההפקה כיצד צדדיה השונים של אישיותה של קאסי משתקפים באמצעות הבעות פניה.

במקור, פנל תכננה לסיים את הסרט בסצנת שריפת גופתה של קאסי, אך מממני ההפקה נרתעו מכך שיש לסרט סוף שלילי. פנל שקלה גם סיום אלטרנטיבי בו קאסי מופיע בחתונתו של אל ורוצחת גברים אחראיים, אך הבינה שמדובר בסוף מנותק ולא מציאותי. לבסוף, פנל החליטה לצלם סוף לפיו לקאסי יש נקמה מתוכננת כיוון שלהרגשתה, קאסי תהיה יסודית בתכנון נקמתה ותהיה מודעת לכך שהיא עלולה למות במשימתה האחרונה. בנוסף, פנל הצהירה כי סצנת מעצרו של אל ביום חתונתו תשקף את חוש ההומור של קאסי, ולכן היא מתכננת להביא לכך.

אחת מהסצנות שנמחקו הציגה את קאסי עם חבורה לאחר דייט עם אנס פוטנציאלי שסיכן אותה.

==הפצה==
אחת מכרזות הסרט הרשמיות שהופצו עבור קידום הסרט
בפברואר 2019, רכשה חברת ההפצה "Focus Features" את זכויות הפצת הסרט. הסרט עלה לראשונה במהלך פסטיבל סאנדנס ב-25 בינואר 2020. בתחילה, הסרט התעתד לעלות לאקרנים בבתי הקולנוע ב-17 באפריל 2020, אך תאריך עלייתו נדחה עקב סגירת בתי הקולנוע בעקבות הסגר שהוטל עם התפרצות מגפת הקורונה בארצות הברית. הסרט עלה לאקרנים בבתי הקולנוע ב-25 בדצמבר 2020, במקום זאת, ובשירותי ה-VOD ב-15 בינואר 2021. מהדורת הבלו ריי של הסרט הופצה ב-16 במרץ 2021.

==ביקורות==
===בקופות===
נכון ל-22 באפריל 2021, הסרט הרוויח 6.4 מיליון דולר בארצות הברית ובקנדה, ובשאר העולם 6.9 מיליון דולר, בסכום כולל של 13.3 מיליון דולר.

בצפון אמריקה, הסרט עלה לאקרנים לצד הסרטים "וונדר וומן 1984", "חדשות העולם הגדול" ו"פינוקיו", והאנליסטים חזו כי הסרט יכניס כ-2 מיליון דולר בסוף השבוע הראשון לעלייתו לאקרנים. עם זאת, הסרט הכניס 719,305 דולר, וסיים במקום החמישי בקופות. מסקר שנערך עלה כי כ-63% מקהל הצופים היו נשים, ו-74% מקהל הצופים היו מעל גיל 25. הסרט צנח ב-4.4% בסוף השבוע השני לעלייתו לאקרנים עם סכום של 687,900 דולר, ואז הרוויח 586,285 דולר בסוף השבוע השלישי, וסיים במקום השישי בשתי הפעמים. הסרט התקבע היטב במעמדו בסופי השבוע שלאחר מכן, כולל זינוק של 16% בעקבות ארבע המועמדויות שלו לפרס גלובוס הזהב, עם סך כולל של 5.1 מיליון דולר עד ל-21 בפברואר 2021.

===תגובת הקהל===
באתר הביקורות "Rotten Tomatoes", הסרט זכה לציון של 91%, על בסיס 379 ביקורות ולדירוג ממוצע של 8.1/10. בקונצנזוס נכתב: "מותחן פרובוקטיבי ומתוזמן, 'צעירה מבטיחה', הוא הופעת בכורה משמחת עבור התסריטאית-במאית אמרלד פנל - וגולת הכותרת בקריירה של קארי מאליגן." באתר הביקורות המשוקללות "Metacritic", הסרט זכה לציון משקולל של 73 מתוך 100, על בסיס 48 ביקורות, דבר המצביע על "ביקורות חיוביות לרוב." קהל הצופים שענה לסקר שנערך על ידי האתר "CinemaScore" העניק לסרט ציון ממוצע של "B+" בסולם שבין A+ ל-F, ואילו האתר "PostTrak" דיווח ש-73% מהאנשים שענו לסקר שלהם העניקו לסרט ציון חיובי, ו-43% מתוכם אמרו שהם בהחלט ימליצו לצפות בו.

קייט ארבלנד מהאתר "IndieWire" העניקה לסרט את הציון "B+" וכתבה: "הופעת הבכורה המשולהבת של אמרלד פנל, 'צעירה מבטיחה', הופכת את עלילתה הבאזוורדית וחסרת הספוילרים – מותחן אונס ונקמה סטייל Me Too – למשהו טרי ולגמרי פרוע." העיתונאי ג'סטין צ'אנג מ"לוס אנג'לס טיימס" כתב כי "סיום הסרט הרב-משימתי והקודר של 'צעירה מבטיחה' מרגיש נועז ולא בטוח לגבי עצמו, כשפנל מנסה למזג ניצוץ של עונג ופיצוץ של זעם, עם שאריות של ייסורים מתמשכים. לא הכול מסתדר, אם כי יש ריגוש שלא ניתן להכחיש לראות את הכול מתפורר." לינדה הולמס מרשת NPR כתבה כי "בעוד שדמותה של קאסי היא מוקד הסרט, פנל מנסה לומר גם כאן משהו, על גברים. על גברים נחמדים ועל גברים שחושבים שהם גברים נחמדים, או גברים שהם נחמדים מספיק."

העיתונאי דניס הארווי מ"וראייטי" שיבח את הופעתה של מאליגן כ"מיומנת, משעשעת ומאתגרת", אך הטיל ספק בליהוקה לסרט, וכתב עליה שהיא לובשת את התלבושות המפתות שלה כמו דראג גרוע; אפילו השיער הבלונדיני הארוך שלה נראה כמו פאה נכרית". הארווי העלה השערה כי ייתכן והתפקיד נועד במקור למפיקת הסרט, מרגו רובי. בתגובה, מאליגן מתחה ביקורת על אמירתו של הארווי ואמרה על כך, "הייתי כאילו, 'באמת? בשביל הסרט הזה אתה הולך לכתוב משהו שהוא כל כך שקוף? עַכשָׁיו? בשנת 2020?' פשוט לא האמנתי לכך." בתגובה, "וראייטי" פרסם התנצלות רשמית באומרו שהביקורת הייתה חסרת רגישות ו"מזערה את הופעתה הנועזת". בתגובה להתנצלותה של "וראייטי", איגוד המבקרים האמריקני הגן על הביקורת של הארווי וביקר את התנצלותה של וראייטי. הארווי הגיב להערותיה של מאליגן ב"הגרדיאן": "לא אמרתי ואפילו לא התכוונתי לרמוז שמאליגן 'לא לוהטת מספיק' לתפקיד." הארווי ציין כי הוא הומוסקסואל בן 60 ולכן לא "הסתובב בבית והשווה בין רמות היופי של שחקניות צעירות."

עיישה האריס מרשת "NPR" הצהירה כי בניגוד לשאר הנשים במותחני אונס ונקמה אחרים בהן הן זוכות לנקום, קאסי אינה זוכה לסיפוק ממעשי הנקמה שלה. העיתונאי איי. איי. דאווד מאתר "AVClub" הצהיר כי בתחילה דמותו של ראיין קופר מנוגדת לשאר הגברים הטורפים ו"מייצגת אפשרות של סליחה ואור בקצה המנהרה החשוכה [שקאסי] פוסעת בה מאז ימיה במכללה." כשהיא התייחסה לבחירתו של ראיין לחפות על חבריו בשעה כשהמשטרה מתחקרת אותו, אמרה פנל: "הוא כל כך רוצה להיות טוב. אבל אין לו רצון לפוצץ את חייו שלו." על חשיפת מניעיו של ראיין, אמר דאווד: "גם מי שלא השתתף, שותף בשתיקתו, בהצדקותיו, בסירובו להתערב." דאווד הוסיף כי ליהוקו של ברנהם לתפקיד, ש"נראה כלא מאיים" ובעל "איכות ילדותית", סייע לפיתוח דמותו. על דמותו של ניל בגילומו של מינץ-פלאס, האריס הצהירה כי הייתה לו "את הכמות הנכונה של צמרמורת ואנרגיה."

===פרסים ומועמדויות===
{| class="wikitable mw-collapsible mw-collapsed" style="width:100%;"
|-
! colspan="6" style="background:#B0C4DE;" | רשימת הפרסים והמועמדויות בהן הסרט זכה
|-
|style="padding:0; border:none;"|
{| class="wikitable" style="text-align:center; width:100%; line-height:1.2"
|-
! שנה
! פרס
! קטגוריה
! מועמד/ים
! תוצאה
! הערה
|-
| rowspan="80" | 2021
| פרס גילדת הכותבים של אמריקה
| התסריט המקורי הטוב ביותר
| rowspan="3" | אמרלד פנל
| 
|
|-
| rowspan="4" | איגוד מבקרי הקולנוע בוושינגטון די. סי.
| התסריט המקורי הטוב ביותר
| 
| rowspan="4" |
|-
| הבימוי הטוב ביותר
| 
|-
| השחקנית הטובה ביותר
| קארי מאליגן
| 
|-
| colspan="2" | הסרט הטוב ביותר
| 
|-
| איגוד מבקרי הקולנוע בטורונטו
| סרט הבכורה הטוב ביותר
| rowspan="3" | אמרלד פנל
| 
|
|-
| rowspan="4" | איגוד מבקרי הקולנוע בסיאטל
| התסריט הטוב ביותר
| 
| rowspan="4" |
|-
| הבימוי הטוב ביותר
| 
|-
| השחקנית הטובה ביותר
| קארי מאליגן
| 
|-
| colspan="2" | הסרט הטוב ביותר של השנה
| 
|-
| פרס גילדת שחקני המסך
| ביצועים מצטיינים של שחקנית בתפקיד ראשי
| rowspan="2" | קארי מאליגן
| 
|
|-
| פסטיבל הסרטים הבינלאומי של סנטה ברברה
| פרס קולנוע ואנגארד
| 
|
|-
| פרס גילדת המפיקים של אמריקה
| הסרט הקולנועי הטוב ביותר
| ג'וזי מקנמרה, בן בראונינג, אשלי פוקס ואמרלד פנל
| 
|
|-
| פסטיבל הסרטים הבינלאומי בפאלם ספרינגס
| פרס הכוכבת הבינלאומית
| rowspan="3" | קארי מאליגן
| 
|
|-
| rowspan="2" | פרסי הסרטים והטלוויזיה של MTV
| הביצועים הטובים ביותר
| 
| rowspan="2" |
|-
| colspan="2" | הסרט הטוב ביותר
| 
|-
| rowspan="2" | פרס גילדת המאפרים ומעצבי השיער
| עיצוב השיער העכשווי הטוב ביותר בסרט קולנוע
| דניאל קארט, בריסון קונלי ולי אן בריטנהאם
| 
| rowspan="2" |
|-
| האיפור העכשווי הטוב ביותר בסרט קולנוע
| אנג'לה וולס, בריג'יט הנץ' ואדם כריסטופר
| 
|-
| rowspan="2" | איגוד מבקרי הקולנוע בלוס אנג'לס
| השחקנית הטובה ביותר
| קארי מאליגן
| 
| rowspan="2" |
|-
| התסריט הטוב ביותר
| rowspan="2" | אמרלד פנל
| 
|-
| rowspan="4" | חוג מבקרי הקולנוע בלונדון
| הקולנוענית הבריטית / אירית פורצת הדרך של השנה
| 
| rowspan="4" |
|-
| השחקנית הבריטית / אירית של השנה
| rowspan="2" | קארי מאליגן
| 
|-
| שחקנית השנה
| 
|-
| colspan="2" | הסרט הטוב ביותר של השנה
| 
|-
| rowspan="3" | פרס אינדפנדנט ספיריט
| השחקנית הראשית הטובה ביותר
| קארי מאליגן
| 
| rowspan="3" |
|-
| התסריט הטוב ביותר
| rowspan="6" | אמרלד פנל
| 
|-
| הבימוי הטוב ביותר
| 
|-
| rowspan="10" | איגוד מבקרי הוליווד
| קולנוענית עולה
| 
| rowspan="10" |
|-
| סרט הבכורה הטוב ביותר
| 
|-
| התסריט המקורי הטוב ביותר
| 
|-
| הבמאית הטובה ביותר
| 
|-
| צוות האנסמבל הטוב ביותר
| rowspan="2" | "צעירה מבטיחה"
| 
|-
| עיצוב השיער והאיפור הטובים ביותר
| 
|-
| העריכה הטובה ביותר
| פרדריק תורבל
| 
|-
| שחקן המשנה הטוב ביותר
| בו ברנהם
| 
|-
| השחקנית הטובה ביותר
| קארי מאליגן
| 
|-
| colspan="2" | הסרט הטוב ביותר
| 
|-
| גילדת מעצבי התלבושות
| מצוינות בסרט עכשווי
| ננסי שטיינר
| 
|
|-
| גילדת הבמאים של אמריקה
| הבימוי המצטיין ביותר – סרט קולנוע
| אמרלד פנל
| 
|
|-
| rowspan="5" | איגוד מבקרי הקולנוע בשיקגו
| פרס מילוש שטליק עבור הקולנוענים המבטיחים
| rowspan="3" | אמרלד פנל
| 
| rowspan="5" |
|-
| התסריט המקורי הטוב ביותר
| 
|-
| הבימוי הטוב ביותר
| 
|-
| השחקנית הטובה ביותר
| קארי מאליגן
| 
|-
| colspan="2" | הסרט הטוב ביותר
| 
|-
| rowspan="3" | חוג מבקרי הקולנוע בפלורידה
| השחקנית הטובה ביותר
| קארי מאליגן
| 
| rowspan="3" |
|-
| התסריט המקורי הטוב ביותר
| rowspan="2" | אמרלד פנל
| 
|-
| סרט הבכורה הטוב ביותר
| 
|-
| איגוד המלהקים של אמריקה
| סרט אולפנים או עצמאי – דרמה
| מרי ורנייה ולינדזי גרהם אהנונו
| 
|
|-
| rowspan="6" | פרסי איגוד מבקרי הקולנוע האמריקאי
| הבימוי הטוב ביותר
| rowspan="2" | אמרלד פנל
| 
| rowspan="6" |
|-
| התסריט המקורי הטוב ביותר
| 
|-
| השחקנית הטובה ביותר
| קארי מאליגן
| 
|-
| עיצוב התלבושות הטוב ביותר
| ננסי שטיינר
| 
|-
| האיפור הטוב ביותר
|
| 
|-
| colspan="2" | הסרט הטוב ביותר
| 
|-
| rowspan="6" | פרס באפט"א לקולנוע
| הסרט הבריטי המצטיין
| אמרלד פנל, בן בראונינג, אשלי פוקס וג'וזי מקנמרה
| 
| rowspan="6" |
|-
| המוזיקה המקורית הטובה ביותר
| אנתוני ויליס
| 
|-
| העריכה הטובה ביותר
| פרדריק תורבל
| 
|-
| הליהוק הטוב ביותר
| מרי ורנייה ולינדזי גרהם אהנונו
| 
|-
| התסריט המקורי הטוב ביותר
| אמרלד פנל
| 
|-
| הסרט הטוב ביותר
| בן בראונינג, אמרלד פנל, אשלי פוקס וג'וזי מקנמרה
| 
|-
| גילדת ארט הדירקטורים
| מצוינות בעיצוב הפקה לסרט עכשווי
| מייקל טי. פרי
| 
|
|-
| אגודת עורכי הקולנוע האמריקאים
| סרט הקולנוע שנערך הצורה הטובה ביותר – קומדיה
| פרדריק תורבל
| 
|
|-
| rowspan="4" | פרס האקדמיה האוסטרלית לקולנוע וטלוויזיה
| השחקנית הבינלאומית הטובה ביותר
| קארי מאליגן
| 
| rowspan="4" |
|-
| התסריט הבינלאומי הטוב ביותר
| rowspan="2" | אמרלד פנל
| 
|-
| הבימוי הבינלאומי הטוב ביותר
| 
|-
| colspan="2" | הסרט הבינלאומי הטוב ביותר
| 
|-
| rowspan="4" | פרס דוריאן
| colspan="2" | הסרט הטוב ביותר
| 
| rowspan="4" |
|-
| הבימוי הטוב ביותר
| rowspan="2" | אמרלד פנל
| 
|-
| התסריט הטוב ביותר (מעובד או מקורי)
| 
|-
| הביצועים הטובים ביותר – שחקנית
| קארי מאליגן
| 
|-
| rowspan="4" | פרס גלובוס הזהב
| התסריט הטוב ביותר
| rowspan="2" | אמרלד פנל
| 
| rowspan="4" |
|-
| הבימוי הטוב ביותר - סרט קולנוע
| 
|-
| השחקנית הטובה ביותר - סרט דרמה
| קארי מאליגן
| 
|-
| colspan="2" | הסרט הטוב ביותר - דרמה
| 
|-
| rowspan="5" | פרס אוסקר
| הבימוי הטוב ביותר
| rowspan="2" | אמרלד פנל
| 
| rowspan="5" |
|-
| התסריט המקורי הטוב ביותר
| 
|-
| השחקנית הטובה ביותר
| קארי מאליגן
| 
|-
| העריכה הטובה ביותר
| פרדריק תורבל
| 
|-
| הסרט הטוב ביותר
| בן בראונינג, אשלי פוקס, מרגו רובי, אמרלד פנל וג'וזי מקנמרה
| 
|}
|}

==קישורים חיצוניים==
* 

* 
* 

==לקריאה נוספת==
* ([https://assets.documentcloud.org/documents/20457415/promising-young-woman-final-screenplay.pdf קובץ PDF של התסריט])

==הערות שוליים==

קטגוריה:סרטי קומדיה שחורה אמריקאיים
קטגוריה:סרטי מתח אמריקאיים
קטגוריה:סרטי מתח בריטיים
קטגוריה:סרטי אונס ונקמה
קטגוריה:פמיניזם בקולנוע
קטגוריה:סרטים אמריקאיים משנת 2020
קטגוריה:סרטי 2020